CELEX: 62010CA0235
Language: et
Date: 2011-03-03 00:00:00
Title: Kohtuasi C-235/10: Euroopa Kohtu (kolmas koda) 3. märtsi 2011 . aasta otsus Cour de cassation du Grand-Duché de Luxembourg'i eelotsusetaotlus) — David Claes versus Landsbanki Luxembourg SA, likvideerimisel (Eelotsusetaotlus — Sotsiaalpoliitika — Direktiiv 98/59/EÜ — Kollektiivne koondamine — Töölepingu viivitamatu ülesütlemine pärast kohtulahendit, milles määratakse juriidilisest isikust tööandja lõpetamine ja likvideerimine — Töötajate esindajatega konsulteerimata jätmine — Likvideerija samastamine tööandjaga)

30.4.2011   
            
            
               ET
            
            
               Euroopa Liidu Teataja
            
            
               C 130/8
            
         Euroopa Kohtu (kolmas koda) 3. märtsi 2011. aasta otsus Cour de cassation du Grand-Duché de Luxembourg'i eelotsusetaotlus) — David Claes versus Landsbanki Luxembourg SA, likvideerimisel
   (Kohtuasi C-235/10) (1)
   
   (Eelotsusetaotlus - Sotsiaalpoliitika - Direktiiv 98/59/EÜ - Kollektiivne koondamine - Töölepingu viivitamatu ülesütlemine pärast kohtulahendit, milles määratakse juriidilisest isikust tööandja lõpetamine ja likvideerimine - Töötajate esindajatega konsulteerimata jätmine - Likvideerija samastamine tööandjaga)
   2011/C 130/14
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation du Grand-Duché de Luxembourg
   
      Põhikohtuasja pooled
   
   
      Hagejad: David Claes (C-235/10), Sophie Jeanjean (C-236/10), Miguel Rémy (C-237/10), Volker Schneider (C-238/10), Xuan-Mai Tran (C-239/10)
   
      Kostja: Landsbanki Luxembourg SA, likvideerimisel
   
      Ese
   
   Eelotsusetaotlus — Cour de cassation (Luksemburg) — Nõukogu 20. juuli 1998. aasta direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta (EÜT L 225, lk 16; ELT eriväljaanne 05/03, lk 327) artiklite 1, 2 ja 3 tõlgendamine — Siseriiklikud õigusnormid, mis näevad tegevuse lõpetamise tõttu kohtulahendiga pankroti väljakuulutamise järel ette töölepingute viivitamata ülesütlemise — Enne sellist töölepingute ülesütlemist töötajate esindajatega konsulteerimata jätmine — Likvideerija samastamine tööandjaga
   
      Resolutsioon
   
   
               1.
            
            
               Nõukogu 20. juuli 1998. aasta direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta artikleid 1–3 tuleb tõlgendada nii, et neid kohaldatakse tööandjast asutuse tegevuse lõpetamisele, mis on tingitud kohtulahendist, mis määrab selle lõpetamise ja likvideerimise maksejõuetuse tõttu, ehkki siseriiklik õigus näeb ette töötajate töölepingute viivitamatu ülesütlemise.
            
         
               2.
            
            
               Kuni niisuguse õigussubjekti lõpliku kadumiseni, mille lõpetamine ja likvideerimine on määratud, tuleb direktiivi 98/59 artiklitest 2 ja 3 tulenevaid kohustusi täita. Nendes artiklites tööandjale pandud kohustusi peab täitma kõnealuse asutuse juhtkond, kui see säilib — ehkki küll selle asutuse juhtimise osas piiratud pädevusega —, või selle likvideerija, kui see likvideerija võtab asutuse juhtimise täielikult üle.
            
         
      (1)  ELT C 209, 31.7.2010.